రాంచి: జార్ఖాండ్ ప్రత్యేక రాష్ట్ర కలను నాటి ప్రధాని అటల్ బిహారీ వాజ్పేయి సాకారం చేస్తే, రాష్ట్రాన్ని అభ్యుదయ పథంలోకి తీసుకువెళ్లేందుకు నేటి ప్రధాని మోదీ పట్టుదలతో ఉన్నారని బీజేపీ జాతీయ అధ్యక్షుడు అమిత్షా తెలిపారు. రాంచీలో శనివారంనాడు జరిగిన ర్యాలీని ఉద్దేశించి అమిత్షా మాట్లాడుతూ, గత యూపీఏ ప్రభుత్వం ఈశాన్య ప్రాంతమైన జార్ఖండ్ను పూర్తిగా నిర్లక్ష్యం చేసిందని, బీజేపీ అధికారంలోకి వచ్చిన తర్వాతే రాష్ట్రాభివృద్ధి సాధ్యమైందని అన్నారు. గత మూడేళ్లలో జార్ఖండ్ అభివృద్ధి పథంలో పయనిస్తోందని, జీడీపీ గణాంకాలే ఈ విషయాన్ని తేటతెల్లం చేస్తున్నాయని అన్నారు. జీడీపీలో జార్ఖాండ్ ర్యాంకు 15 నుంచి 20కి చేరుకుందన్నారు. రఘువర్ దాస్ ప్రభుత్వం వెయ్యిరోజుల పాలనలో ఈ ప్రగతి సాధ్యమైందని చెప్పారు. రాష్ట్రంలోని వివిధ జిల్లాల్లో ఉన్న గిరిజనుల సంక్షేమం కోసం మోదీ ప్రభుత్వం రూ.1000 కోట్లు కేటాయిస్తోందని చెప్పారు. రాష్ట్రంలోని మైనింగ్ పరిశ్రమ కూడా భారీ ఆదాయాన్ని రాబడుతోందన్నారు. ముఖ్యంగా ఇక్కటి బొగ్గు గనుల దేశమంతటికీ ప్రయోజనం చేకూరుస్తున్నాయని, రాష్ట్రంలో పేదరికం క్రమంగా కనుమరుగవుతోందని అమిత్షా అన్నారు.
ranchi: jarkhand pratyeka rashtra kalanu naati pradhaani atal bihari vajpeyi saakaaram cheste, rashtranni abhyudaya pathamloki teesukuvellenduku neti pradhaani modii pattudalatoe unnaarani bgfa jaateeya adhyakshudu amitsha telipaaru. raancheelo sanivaaramnaadu jarigina ryalini uddesinchi amitsha maatlaadutuu, gatha upa prabhutvam eesaanya praantamaina jaarkhandnu puurtigaa nirlakshyam chesindani, bgfa adhikaaramloki vachina tarvate raashtraabhivruddhi saadhyamaindani annaru. gatha moodellalo jarkhand abhivruddhi pathamlo payanistondani, gdp ganankale ee vishayaanni tetatellam chestunnayani annaru. gdplo jarkhand ryaanku 15 nunchi 20ki cherukundannaru. raghuwar das prabhutvam veyyirojula paalanalo ee pragati saadhyamaindani cheppaaru. rashtramloni vividha jillaallo unna girijanula sankshemam kosam modii prabhutvam roo.1000 kotlu ketayistondani cheppaaru. rashtramloni mining parisrama kuudaa bhari aadaayaanni raabadutondannaaru. mukhyamgaa ikkati boggu ganula deshamantatikii prayojanam chekuurustunnaayani, rashtramlo pedarikam kramangaa kanumarugavutondani amitsha annaru.